MEDIA I REFORM CENTAR NIŠ

OBJAVLJUJE

Poziv za dostavljanje ponuda za uslugu

**BL 4.4. Promocija konkursa za podršku mikrolokalnim PIKU inicijativama.**

Sredstva su obezbeđena kroz projekat „PIKU NIŠ 2023“, podržanog od Mladih istraživača Srbije, koji sprovodi Media i reform centar Niš, (u daljem tekstu Naručilac usluge, MRCN) a na osnovu Ugovora br. 110-01/ od 30.05 2023. godine o realizaciji projekta “Prilagođavanie na izmenjene klimatske uslove u Nišu 2023-PIKU NIŠ 2023", odobrene projektne aplikacije i odobrenog budžeta Projekta, i odobrene pozicije u okviru odeljka 4. Troškovi vezani za vidljivost mreže, bl 4.4. Promocija konkursa za podršku mikrolokalnim inicijativama, kao i Smernica za sprovodjenje projekata u programu EKO-SISTEM.

***O projektu:***

Cilj projekta „Prilagođavanje na izmenjene klimatske uslove u Nišu 2023- PIKU-NIŠ 2023“ je doprinos unapređenju kapaciteta lokalne zajednice za otpornost i prilagođavanje na izmenjene klimatske uslove. Sprovodi se u okviru programa EKOSISTEM, koji sprovode Mladi istraživači Srbije, a koji podržava Švedska. Takođe, cilj je osnaživanje predstavnika sva tri sektora, posebno OCD uključujući Zelenu mrežu grada Niša i mlade klimatske lidere za početak procesa izrade i donošenja Plana adaptacije na izmenjene klimatske uslove za grad Niš sa procenom ranjivosti. Zagovaranje donošenja odluke o početku izrade Plana adaptacije na izmenjene klimatske uslove biće u skladu sa Mapom puta za grad Niš (kako doći do Akcionog plana), u skladu sa metodologijom po Priručniku SKGO.

***Postupak nabavke i sadržaj ponude:***

1. Predmet nabavke je usluga promocije konkursa za podršku mikrolokalnim PIKU inicijativama a tokom sprovođenja konkursa/javnog poziva za izbor 3 mikrolokalne PIKU inicijative u mikrolokalnim zajednicama (kvartovi, sela, mesne kancelarije). Mikrolokalne PIKU inicijative predstavljaju inicijave građana za mala unapređenja u njihovim mikrolokalnim zajednicama i lokalne mere za mini klimatska rešenja koja obuhvataju: mini tehničke mere, uređenje javnog prostora, međublokovski prostor, pejzažna arhitektura, ozelenjavanje a koja obuhvata pružanje operativne i finasijske podrške kroz zajedničku realizaciju ideje. Promocija konkursa uključuje promociju na društvenim mrežama uz bustovanje/sponzorisanje objava/plaćene oglase.

2. Pravo učešća u postupku nabavke imaju sva zainteresovana pravna lica koja ispunjavaju uslove iz opisa posla.

3. Cena se iskazuje u dinarima ili evrima u bruto iznosu.

4. Ponude se dostavljaju neposredno u prostorijama MRCN, e-mailom na dragana@mirc.rs ili putem pošte u zapečaćenoj koverti sa naznakom “PONUDA ZA USLUGU PROMOCIJE KONKURSA ZA PODRŠKU MIKROLOKALNIM PIKU INICIJATIVAMA..”- NE OTVARATI", na adresu Media i reform centar Niš, Generala Milojka Lešjanina 36, Niš najkasnije do **25.08.2023**. godine, do 15 časova.

5. Neblagovremene ponude neće biti razmatrane.

6. Odluka o izboru najpovoljnije ponude u nabavci biće doneta najkasnije u roku od 2 dana od dana dostavljanja ponuda (najmanje tri ponude).

7. Kriterijum za ocenjivanje ponuda je najniža ponuđena cena. Dostavljene ponude biće ocenjene najkasnije u roku od 2 dana od roka za dostavljanje ponuda i ponuđači će biti obavešteni o odluci telefonskim putem.

 - Sva dodatna objašnjenja i informacije o pozivu za dostavljanje ponuda za uslugu mogu se dobiti preko osobe za kontakt: Dragana Listeš, finansijska menadžerka dragana@mirc.rs.

U Nišu **21.08.2023**. godine